Geely kompaniyasi Zeekr 001 FR elektromobilini taqdim qildi. Foto: Zeekr Modelning intereri yangilangan dizaynda, tashqi ko‘rinishi ham biroz o‘zgargan. Biroq avtomobil standart liftbek Zeekr 001’ning umumiy dizaynini o‘zida saqlab qolgan. Old bamper o‘zgarishlarga uchragan. Qizil spoylerdan foydalanilgan. Kompaniya ushbu modeli orqali Tesla’ning Model S Plaid’iga raqobatchi bo‘lishni ko‘zlagan. Zeekr 001 FR yangi dasturiy ta’minot bilan ta’minlangan. Biroq hozircha elektromobilning boshqa xususiyatlari, imkoniyatlari ma’lum qilinmadi. Standart Zeekr 001 554 ot kuchiga ega dvigatel bilan harakatlanadi. Kompaniya, shuningdek, 001 FR — modelning maxsus versiyasi ekanligini ta’kidlab, narxi 138 700 dollardan boshlanishini e’lon qildi. Hozircha modelning qachondan seriyali ishlab chiqarilishi noma’lum. Eslatib o‘tamiz, yaqinda Yevropada narxi 55 940 yevrodan boshlanadigan Zeekr 001 uchun sotuvlar ochilgandi. Uni seriyali ishlab chiqarish ham boshlangan.